Jeg købte i januar i år (2016) en Samsung Galaxy 6 Edge. 
Den har nu været sendt ind til reparation 3 gange siden midt juli, uden at problemet er løst. 

Nu vil butikken i Fredericia have, at telefonen skal sendes til reparation for 4. gang. Jeg ønsker blot at ophæve købet, da jeg nu i flere omgange har undværet min telefon og fejlen er fortsat ikke løst.  

På forbrug.dk fortæller man, at Telenor max. har 2 gange til at udbedre en fejl på telefonen. Herefter har man ret til at ophæve et køb såfremt fejlen ikke er løst. 
Butikken i Fredericia har set og læst en artikel fundet på forbrug.dk der omhandler dette spørgsmål:  "Hvor mange gange må butikken reparere min mobil?" , men de vil fortsat ikke efterkomme købelovens bestemmelser med ret til at ophæve et køb når fejlen ikke er løst!!!!

Frustreret kunde!

tilføjet den 4.10.2016 
Har også haft kontakt til servicecentret men de vil også have telefonen til reparation for 4. gang !!!! – så nøjagtig samme melding som i Telenor butikken i Fredericia.

Det drejer sig ikke om hvad Telenor ønsker MEN blot hvad reglerne for ombytning eller ophævelse af købet siger og iflg. forbrug.dk er reglerne som følger:

En butik kan ikke forlange, at du accepterer en reparation af samme fejl flere gange. Hvis en fejl kræver mere end to reparationer, bør du i stedet blive tilbudt en ny vare eller at få pengene retur.
En butik må gerne afvise at give dig pengene tilbage første og anden gang du henvender dig med en fejl og i stedet reparere din telefon. Hvis der fortsat er problemer med telefonen, har du ret til at få den ombyttet til en ny telefon, eller at få pengene tilbage.
Tilfælde med mere end ét reparationsforsøg
Udgangspunktet er, at sælger kun har ét forsøg til at reparere din telefon. Men i nogle tilfælde kan butikken have brug for mere end ét forsøg:
•	Hvis der er tale om en periodisk fejl, altså en fejl der kun viser sig af og til, og sælger ikke kunne konstatere fejlen ved første forsøg
•	Hvis det er en kompliceret fejl, som er vanskelig at finde og reparere
•	Hvis sælgeren har lånt dig en anden vare under det første forsøg eller reparationen var ganske kortvarig
•	Hvis manglen er næsten helt afhjulpet allerede i første forsøg
Hvor mange reparationer sælger må udføre afhænger af den konkrete situation. Hvis han kan konstatere fejlen, men ikke kan finde årsagen eller afhjælpe problemet, kan du have ret til en ny telefon.
Hvor lang tid må reparationen vare?
Sælger skal ifølge købeloven afhjælpe en fejl inden for ”rimelig tid”, hvilket som udgangspunkt er nogle få uger. Kun i særlige tilfælde kan sælger have mulighed for at bruge længere tid. Praksis i Forbrugerklagenævnet er, at mobiltelefoner skal repareres hurtigt og typisk inden for 14 dage, fordi der er tale om en vare, som er svær at undvære.
Det kan du kræve
Hvis sælgeren ikke løser problemet inden for rimelig tid, eller hvis de har forsøgt at reparere telefonen flere gange, så kan du stille krav om en anden løsning: 
•	At du vil ombytte til en ny tilsvarende telefon
•	At du vil hæve købet og have dine penge tilbage 

•Forventer derfor blot at Telenor efterlever ovennævnte regler og ser frem til at få et tilsagn om at kunne ophævekøbet og  få mine penge retur !!!

fortsat frustreret kunde!